Ma nuɣal ɣer tira n yinzan d wamek i ten-id-teddem Khalifi deg wungal Iḥulfan, ad naf talɣa-nsen tuɣ tin tebdert: tuget n yinzan ay tessemres, nezmer ad ten-neɛqel deg tira-ines imi tger-iten gar tuccar, llant tneqqiḍin. Ay-a yakk yeskan-d belli mačči d inaw-is. Rnu ɣer-s tessezwaray-iten-id s tenfaliyin am: amek yeqqar yinzi, yezga yettini, yezga fell-as yinzi i dyeqqaren, akken yenna uɣerda. Rnu ɣer way-a, yal mi ara d-tebder inzi, ad d-tini d acu-tt tewsitines. as akken drus maḍi n yinzan i d-tebder war tuccar, maca yeshel ad ten-yeɛqel yiwen, imi talɣa-nsen ur tebbdel ara.